A Megoldás avagy az élet kulcsai - Érzelmi Intelligencia
Mutatunk néhány jelet Travis Bradberry ismert pszichológus, író útmutatása alapján, hogy honnan ismerszik meg a magas EQ -jú ember.
(EI - emotional intelligence - érzelmi intelligencia. Az EQ (Emotional Quotient) az érzelmi intelligencia IQ-hoz hasonló elven megalkotott mérési módja, illetve ennek eredmény)
Forrás: http://felfedes.hu/2016/01/15/a-magas-erzelmi-intelligencia-12-jele/ http://szabadonebredok.info/a-magas-erzelmi-intelligencia-12-jele/
hogy a legjobban teljesítők 90%-a magas érzelmi intelligenciával rendelkezik.
Ellentétben az IQ-val, az EQ igencsak képlékeny, ezért folyamatos gyakorlással, új, érzelmileg intelligens viselkedéssel utat építhetünk az új szokásokhoz is.
Amint az agyunk is megerősíti ezeket az új viselkedéseket, a régi, destruktív szokásaink lassan kikopnak, és helyükbe érzelmileg intelligens válaszok kerülnek még a nehezebb helyzetek esetén is.
7 ok miatt vagy előnyben, ha fejlett az érzelmi intelligenciád
Az érzelmi intelligencia fontossága egyre nő a munka világában. A trend évek óta észlelhető, a Világgazdasági Fórum jóslata szerint pedig 2020-ra a 10 legfontosabb készség egyike lesz.
A Carrier Builder öt éve, 2600 humánreforrás-szakember megkérdezésével végzett felmérése azt az eredményt hozta, hogy 71 százalékuk számára a dolgozó érzelmi intelligenciája (emotional intelligence, EI) fontosabb, mint az IQ-ja; 75 százalékuk szívesebben lépteti elő azt a kollégát, akinek magas az érzelmi intelligenciája; 59 százalékuk állította, hogy nem vennének föl olyan jelöltet, akinek magas ugyan az IQ-ja, de nem elég fejlett az érzelmi intelligenciája.
Kérdés, hogy mitől lett olyan fontos az érzelmi intelligencia. A Fast Company összegyűjtött hét nyomós érvet, amiért a HR-esek igyekeznek kipuhatolni, ki hogyan áll a készségek e csoportjával.
Jól reagálnak, ha nyomás alá kerülnek
Az tűri jól a munkahelyi stresszt és képes nagy nyomás alatt is hatékonyan működni, aki kezelni tudja az érzelmeit. A magas érzelmi intelligenciájú emberek mindig tisztában vannak azzal, mit mutat a belső hőmérőjük, és ennek köszönhetően jobban menedzselik a növekvő stresszt. Olyan problémamegoldó stratégiákat és támogató mechanizmusokat dolgoznak ki, amelyek segítik őket abban, hogy kemény helyzetekben se okozzon gondot a feladatok megoldása. A munka világában minden egyre gyorsabban változik, ennek nyomán nő a stressz, ezért az számít értékes dolgozónak, aki mindig képes ezzel megbirkózni.
Megértik a többieket és együtt tudnak működni velük
A csapatmunka jelentősége egyre nő, ezért különösen értékessé válnak azok a munkatársak, akik tökéletesen dekódolják mások jelzéseit és jól kijönnek velük. A fejlett érzelmi intelligenciájú emberek olyan készségekkel rendelkeznek, amelyek birtokában jó kapcsolatokat tudnak kiépíteni a legkülönfélébb származású és kultúrájú társaikkal. A munka globalizálódó világa enélkül működésképtelenné válna.
Jó hallgatóságnak bizonyulnak
Mindenki arra vágyik, hogy meghallgassák és megértsék. Aki gondosan odafigyel mások kommunikációjára és okosan reagál, erős munkakapcsolatokat tud kiépíteni. A legtöbben sajnos nem a legjobb formánkat hozzuk ezen a téren. Mivel a fejlett érzelmi intelligenciájú emberek jobban megértenek másokat, félre tudják tenni a saját érzelmeiket és vágyaikat, és a másik emberét helyezik előtérbe. Az a képességük, hogy jól dekódolják a többiek érzelmeit, hangfekvését és testbeszédét, felbecsülhetetlen értékű a csapatmunka szemponjából.
Nyitottabbak a visszajelzésekre
A gyors és őszinte visszajelzés elengedhetetlen a hatékony munkához – különösen manapság, amikor az éves teljesítményértékelés kezd kimenni a divatból (joggal). A fejlett érzelmi intelligenciájú emberek őszinte érdeklődéssel, nyitottan fogadják a visszajelzéseket és kritika esetén sem sértődnek meg, különösen, ha a fejlődésről van szó. Fejlett önbecsülésük lehetővé teszi, hogy pozitívan tekintsenek azokra a területekre, ahol van még tennivalójuk, és az erre vonatkozó visszajelzést nem a személyük elleni támadásként élik meg.
Fejlett az empátiájuk
A valódi csapatmunka nem merül ki annyiban, hogy a munkatársak logisztikai kérdésekben egyeztetnek. A fejlett érzelmi intelligenciával megáldott emberek érzékenységüknél fogva képesek kipuhatolni mások eredeti szándékait, és ezek mentén alakítják ki a bizalom és az összetartozás légkörét. Ennek köszönhetően a csapatok a feladatokra tudnak koncentrálni ahelyett, hogy lényegtelen részletkérdések miatt civakodnának. Az empatikus személyiségek érzékenysége a csapatkohézió kovásza.
Jó példával szolgálnak másoknak
Átgondolt és alapos döntéseket hoznak
Forrás: https://jobline.hu/karrierplusz/allaskeresok/20160518_7_ok_miatt_vagy_elonyben_ha_fejlett_az_er